Blant skipene han eide var seilskipene «Hermes» (fra 1867), «Normand» (1868), «Lydiana», «Theodora», «Najaden», «Renen» (1870), «Hermod», «Hans Egede», «Medborgeren» (1873), «Rifondo» (1877), «Rachel», barken «Mirjam» (1874), «Askur», barken «Fram», barken «Trygve», «Coallier», briggen «Olga» og barken «Astrid». Han var medlem av kommunestyret i Drammen og hadde tillitsvervet som kirkeverge på Tangen. Han eide gården nr. 108 på Tangen. I 1885 kjøpte han også eiendommen Brandengen i Drammen. Mot slutten av livet trappet han ned den aktive rederivirksomheten og flyttet til Nordstrand, men fortsatte å eie parter i skip, herunder i dampskip.